লন্ডনে আক্রান্ত জয়শঙ্কর! হামলার তীব্র নিন্দা করল ভারত

ওয়েব ডেস্ক: লন্ডনে (London) গিয়ে অতর্কিত হামলার (Attack) শিকার হয়েছেন ভারতের বিদেশমন্ত্রী এস জয়শঙ্কর (S Jaishankar)। লন্ডনের চ্যাথাম হাউসের সামনে তাঁর গাড়ির কাছে পৌঁছে গিয়ে দুষ্কৃতীরা ভারতের পতাকা ছিঁড়ে দিয়েছে বলেও খবর সামনে এসেছে। এবার বিদেশমন্ত্রীর উপর হামলার নিন্দা করল ভারত সরকার (Government Of India)।

বৃহস্পতিবার বিদেশ মন্ত্রকের মুখপাত্র রণধীর জয়সওয়াল (Randhir Jaiswal) বলেছেন, “সব পক্ষের এই জঙ্গিদের কার্যকলাপের নিন্দা করা উচিৎ।” তিনি আরও বলেছেন, তাঁদের কাছে ফুটেজ আছে যাতে বোঝা যাচ্ছে, নিরাপত্তা ব্যবস্থায় ফাঁক ছিল। “গণতন্ত্রের সুযোগ নিয়ে এমন সন্ত্রাসবাদী কাজ করা হচ্ছে,” তীব্র নিন্দা করে এমনটাই বলেছেন জয়সওয়াল।

আরও পড়ুন: ভারতে থাকলেও শুরু হবে হাসিনার বিচার, জানিয়ে দিলেন ইউনুস

নামি সংবাদ সংস্থা সূত্রে জানা গিয়েছে, জয়শঙ্করের উপর হামলার নেপথ্যে থাকতে পারেন খলিস্তানিরা (Khalistani)। কারণ বুধবার রাতে ভারতের বিদেশমন্ত্রী যখন চ্যাথাম হাউসে একটি আলোচনাসভায় যোগদান করতে যাচ্ছিলেন, তখন খলিস্তানি রাস্তার উপর পতাকা নিয়ে জড়ো হয়ে বিক্ষোভ দেখাচ্ছিলেন। পুলিশের সামনেই তাঁরা ভারতবিরোধী স্লোগান দিচ্ছিলেন বলে জানা গিয়েছে। তাই এই হামলার নেপথ্যে খলাস্তানপন্থীদের হাত থাকতে পারে।

প্রসঙ্গত, গতকাল ব্রিটেনের প্রধানমন্ত্রী কিয়ের স্টার্মারের (Keir Starmer) সঙ্গে বৈঠক করেন জয়শঙ্কর। এই বৈঠকে দুই দেশের অর্থনৈতিক সহযোগিতা এবং পারস্পরিক আদানপ্রদান বৃদ্ধির বিষয়ে আলোচনা হয়েছে বলে জানা গিয়েছে। পাশাপাশি জয়শঙ্কর ও স্টার্মারের বৈঠকে ইউক্রেন পরিস্থিতি (Ukraine Crisis) নিয়েও কথা হয়েছে বলে জানা গিয়েছে। পাশাপাশি, মার্কিন শুল্কনীতির প্রেক্ষিতে ভারত-ব্রিটেন আর্থিক সহযোগিতা বিষয়েও দু’জনের মধ্যে কথা হয়েছে বলে খবর।